Εκκλησίες του Χριστού

[thumb|Ο παλαιός ναός των Εκκλησιών του Χριστού στο Μπέτανυ της [Δυτική Βιρτζίνια|Δυτικής Βιρτζίνια (ΗΠΑ), κτίσμα του 1852]]
thumb|Ο Αλέξανδρος Κάμπελ
Οι λεγόμενες **Εκκλησίες του Χριστού** (αγγλ. *Churches of Christ*), κοινώς και **Εκκλησία του Χριστού** (αγγλ. *Church of Christ*), είναι μια χαλαρή ενότητα αυτόνομων χριστιανικών κοινοτήτων σε διάφορες χώρες του κόσμου, ιδίως τις αγγλοσαξονικές. Τυπικά πιστεύουν στην αναγκαιότητα του βαπτίσματος για τη σωτηρία του ανθρώπου και ξεχωρίζουν από τον υπόλοιπο Δυτικό Χριστιανισμό στο ότι δεν επιτρέπουν τη χρήση μουσικών οργάνων στη θεία λατρεία. Πολλές από αυτές τις κοινότητες αυτοπροσδιορίζονται ως «εκτός ομολογιών». Ιστορικώς, οι Εκκλησίες του Χριστού αναδύθηκαν στις ΗΠΑ από το Κίνημα αποκατάστασης Στόουν-Κάμπελ του 19ου αιώνα και αποζητούν παρομοίως «την ένωση όλων των Χριστιανών σε ενιαίο σώμα κατά τα πρότυπα της αρχικής Εκκλησίας που περιγράφεται στην Καινή Διαθήκη.»

Τα μέλη των Εκκλησιών του Χριατού πιστεύουν ότι ο Ιησούς Χριατός ίδρυσε μία και μόνη Εκκλησία, ότι οι σημερινές διαιρέσεις ανάμεσα στους Χριστιανούς δεν εκφράζουν το θέλημα του Θεού και ότι η μοναδική βάση για την αποκατάσταση της χριστιανικής ενότητας είναι η Αγία Γραφή (Βίβλος). Αυτοπροσδιορίζονται απλώς ως «Χριστιανοί», χωρίς οποιονδήποτε άλλο όρο θρησκευτικής ή ομολογιακής ταυτοποιήσεως.

## Θέσεις
Γενικώς οι Εκκλησίες του Χριστού ασπάζονται τις εξής θεολογικές θέσεις και πρακτικές:

* Αυτόνομη οργάνωση ανά κοινότητα πιστών, χωρίς ομολογιακή επίβλεψη από κάποια ενιαία εκκλησιαστική αρχή.
* Απόρριψη «δογματικών δηλώσεων», καθώς επαφίονται μόνο στην Αγία Γραφή για θέματα δογματικά όσο και τρόπου λατρείας.
* Διοίκηση ανά κοινότητα από ένα σώμα «πρεσβύτερων» ανδρών.
* Βάπτισμα με ολική βύθιση μόνο συναινούντων ενηλίκων, στο όνομα «του Πατρός, του Υιού και του Αγίου Πνεύματος» για την άφεση των αμαρτιών.
* Τέλεση ακολουθίας Θείας Ευχαριστίας κάθε Κυριακή. Η Θεία Ευχαριστία δεν θεωρείται «μυστήριο» και στις βρετανικές συνάξεις αποκαλείται «κλάση του άρτου», ενώ στις αμερικανικές «Κοινωνία» ή «σώμα και αίμα». Προσφέρεται σε όλους τους παρόντες στη σύναξη, μέλη ή μη.
* Στη λατρεία οι πιστοί ψέλνουν ύμνους χωρίς συνοδεία κάποιου μουσικού οργάνου. Η αιτιολόγηση είναι ότι χωρία της Καινής Διαθήκης που διδάσκουν την ψαλμωδία για τη θεία λατρεία χωρίς αναφορά σε μουσική με όργανα (και επίσης το ότι η λατρεία στις πρώτες χριστιανικές συνάξεις γινόταν επί αιώνες με φωνητική και μόνο μουσική).

Οι Εκκλησίες του Χριστού έχουν την Καινή Διαθήκη ως τον μοναδικό τους κανόνα πίστεως και λατρείας, σε ζητήματα δόγματος και εκκλησιαστικής πρακτικής. Θεωρούν την Παλαιά Διαθήκη ως θεόπνευστη και ιστορικώς ακριβή, αλλά δεν θεωρούν τους νόμους της ως δεσμευτικούς, υπό το φως της νέας σχέσεως με τον Θεό που έφερε η διδαχή του Χριστού (εκτός και αν αυτοί οι νόμοι επαναλαμβάνονται και στο κείμενο της Καινής Διαθήκης, πρβλ. Εβρ. η΄ 7-13) Πιστεύουν ότι η Κ. Διαθήκη δείχνει το πώς ένας άνθρωπος μπορεί να γίνει Χριστιανός και το πώς μία Εκκλησία θα έπρεπε να είναι συλλογικώς οργανωμένη και να επιτελεί τους σκοπούς της.

## Δημογραφικά στοιχεία
Το 2022 ο συνολικός αριθμός μελών των Εκκλησιών του Χριστού εκτιμήθηκε ότι είναι μεταξύ του 1,7 εκατομμυρίου και των 2 εκατομμυρίων με περισσότερες από 40 χιλιάδες κοινότητες παγκοσμίως. Στις Ηνωμένες Πολιτείες Αμερικής καταμετρήθηκαν (κατά προσέγγιση) 1.087.559 μέλη και 11.776 κοινότητες. Σύμφωνα με παλαιότερες εκτιμήσεις ο αριθμός των μελών στις ΗΠΑ ήταν περίπου 1,3&nbsp;εκατομμύριο, τόσο το 1990 όσο και το 2008. Εκτιμήσεις του ποσοστού του ενήλικου πληθυσμού της χώρας που συνδέεται με τις Εκκλησίες του Χριστού κυμαίνονται από το 0,8% έως και το 1,5%. Περί τις 1.240 κοινότητες με 172.000 μέλη είναι κυρίως αφροαμερικανικές, ενώ 240 κοινότητες με 10.000 μέλη είναι ισπανόφωνες. Ο μέσος όρος των πιστών σε κάθε κοινότητα είναι περίπου 100, ενώ οι μεγαλύτερες κοινότητες αναφέρουν περισσότερα των χιλίων πιστών η καθεμιά. Το έτος 2000 οι Εκκλησίες του Χριστού ήταν η δωδέκατη σε αριθμό πιστών θρησκευτική ομάδα στις ΗΠΑ και η τέταρτη μεγαλύτερη σε αριθμό κοινοτήτων.

Εντός των ΗΠΑ ο αριθμός των μελών των Εκκλησιών του Χριστού μειώθηκε κατά περίπου 12% από το 1980 μέχρι το 2007. Το 70% αυτών των μελών είναι συγκεντρωμένο σε 13 από τις 50 πολιτείες των ΗΠΑ, ενώ είχαν παρουσία σε 2.429 κομητείες, και από αυτή την άποψη ήταν πέμπτοι πίσω μόνο από τους Μεθοδιστές, τη Ρωμαιοκαθολική Εκκλησία, τη Νότια Σύνοδο Βαπτιστών και τις Συνάξεις του Θεού – αλλά ο μέσος αριθμός πιστών ανά κομητεία ήταν μόλις 677.

* Το ποσοστό των διαζυγίων μεταξύ των μελών των Εκκλησιών του Χριστού στις ΗΠΑ ήταν 6,9% το 2008, δηλαδή πολύ χαμηλότερο του εθνικού μέσου όρου.

## Παραπομπές


## Εξωτερικοί σύνδεσμοι
* ''Brotherhood News'' &nbsp;– Online πηγή ειδήσεων των Εκκλησιών του Χριστού
* ''The Christian Chronicle''&nbsp;– μια εφημερίδα των Εκκλησιών του Χριστού

Κατηγορία:Χριστιανικά κινήματα
Κατηγορία:Χριστιανική ορολογία